laion/Wikipedia-Exotic huggingface dataset:
יער חדרה

יער חדרה הוא חורש בשטחה של העיר חדרה, הגובל במסילת החוף ממערב ומצפון, בפארק השרון מדרום, ובשטחים החקלאיים שלאורך כביש 4 ממזרח. אורכו מצפון-מזרח לדרום-מערב הוא 2.75 ק"מ, רוחבו המרבי הוא כ-900 מטרים ושטחו 1,500 דונם. יער חדרה הוא יער האקליפטוס הגדול בארץ. עיקרו של יער הם עצי אקליפטוס נטועים אך קיימים גם מעט עצי אלון תבור וחרוב השייכים לצמחייה הטבעית באזור (יער השרון). עצי האקליפטוס שביער נטעו החל מ-1896 בניסיון לייבש את ביצת "טאס" ששכנה באתר, גידולו המהיר של העץ הביא לחשיבה, שלצורך גידולו הוא צורך מים רבים והוא שואב מן הקרקע את הרטיבות וגורם ליבוש הקרקע. עבודות הניקוז ונטיעת העצים מומנו על ידי הברון רוטשילד אך הן לא השיגו את מטרתן, והביצה יובשה רק בשנות ה-30 של המאה ה-20 באמצעות חפירת תעלות ניקוז שפינו את המים אל נחל אלכסנדר. למרות שהעצים לא ייבשו את הביצה הם אכן גדלו מהר וכבר ב-1912 ניתן היה לכרות אותם באופן סלקטיבי ולהשתמש בהם לייצור ארגזי תפוזים ליצוא. במלחמת העולם הראשונה עמד היער בפני כליה, הטורקים היו זקוקים באופן נואש לעץ על מנת להסיק את קטרי הקיטור ששימשו למאמץ המלחמתי והחליטו לכרות את היער, שמעון רוקח מנהל הפרדס בעלת הזיכיון לניצול היער שכנע את הטורקים לכרות את העצים בצורה שהבטיחה את התחדשות העצים ובכך הצילה את היער, במלאכת הכריתה הועסקו תושבי חדרה ובכך ניצלו הם מהגיוס לצבא הטורקי. ביער כוורות דבורים בשל התאמת פריחת האקליפטוס לאיסוף צוף. בשטח הוכשרו פינות בילוי ונופש, ושביל ישראל חוצה את היער לאורכו מצפון לדרום. בצידו הצפוני של היער שוכנת תחנת הרכבת חדרה מערב, ולידה כלביית "חדרה אוהבת חיות" לכלבים נטושים. מדיה וקבצים בנושא יער חדרה בוויקישיתוף יער חדרה באתר לתיירות ובילוי בחדרה תמונות ומידע אודות היער חוה בראון, קק"ל, יער חדרה: מטיילים בצל הארובות של הפארק, באתר ynet, 27 באוגוסט 2008 היער באתר טיולי אודות היער באתר סברסים מסלול שביל ישראל העובר ביער חדרה יניב זליג, טיול ביער חדרה, מהיערות הראשונים בארץ ישראל, באתר הארץ, 6 ביוני 2019 ארז דגן, ‏לימים שמשיים: טיול בטבע המדהים שבאזור חדרה, באתר ‏מאקו‏, 24 בפברואר 2022 יער חדרה ופארק השרון מפת חדרה 1958 עם סימון וציון היער בשם 'יער רוטשילד' (הצפיה בסריקה מתוך בניין הספרייה), הספרייה הלאומית, אוסף המפות ע"ש ערן לאור שביל ישראל: פארק השרון - סקירה גיאוגרפית, באתר החברה להגנת הטבע עזי פז, על יערות אלון התבור ברמת מנשה ובשרון, באתר כלנית
קבוצה שולטת

בתורת הגרפים, קבוצה שולטת בגרף (G(V,E היא תת-קבוצה D של הצמתים ב-V כך שכל צומת שאינו ב-D מחובר בקשת לפחות לצומת אחד ב-D. דרגת השליטה (γ(G בגרף היא מספר הצמתים הקטן ביותר המהווים קבוצה שולטת בגרף. בעיית הקבוצה השולטת היא בעיה NP-קשה (יותר מכך היא בעיה NP-שלמה), הבודקת בהינתן גרף כלשהו ומספר K, האם קיימת קבוצה שולטת קטנה מ-K. בעיית הקבוצה השולטת נחקרה החל משנת 1950 אך החלה למשוך תשומת לב מחוקרים בתחום בעיקר החל משנות ה-70. בשנת 1988 היה ידוע על יותר מ-800 מאמרים בנושא שרובם עסקו באלגוריתמים למציאת דרגת השליטה במחלקות מסוימות של גרפים. יהי G גרף בעל n ≥ 1 צמתים ותהי Δ הדרגה המקסימלית של הגרף. ידוע כי: מכיוון שכל צומת יכול לשלוט על Δ צמתים לכל היותר, דרגת השליטה של הגרף (γ(G חסומה מלמטה על ידי (n/(1+Δ. כלומר (γ(G) ≥ n/(1+Δ. קבוצת כל הצמתים V בגרף היא קבוצה שולטת. כלומר γ(G) ≤ n. אם הגרף קשיר אזי קיימות לפחות שתי קבוצות שולטות זרות לחלוטין בגרף. לכן, בכל גרף קשיר γ(G) ≤ n/2. מדיה וקבצים בנושא קבוצה שולטת בוויקישיתוף S. T. Hedetniemi and R. C. Laskar, Bibliography on domination in graphs and some basic definitions of domination parameters, Discrete Mathematics, Volume 86, Issues 1-3, 14 December 1990, Pages 257-277
אנדריי אוסטרמן

היינריך יוהאן פרידריך אוסטרמן (בגרמנית: Heinrich Johann Friedrich Ostermann; ‏9 ביוני 1686 - 31 במאי 1747), שנודע ברוסיה בתקופתו בשם אנדריי (Андрей), היה מדינאי רוסי ממוצא גרמני, שבלט בתקופת פיוטר הגדול ואחריו. נולד במשפחת כומר בעיר בוכום שבווסטפאליה. למד באוניברסיטת יינה אך נמלט עקב השתתפות בדו-קרב. לאחר ששהה באמסטרדם בשנת 1704 הגיע לרוסיה הצארית. במהרה למד רוסית והחל לשרת במשרד לענייני חוץ. בשנת 1711 השתתף במערכה נגד העות'מאנים ועזר לפיוטר שפירוב במשא ומתן עם העות'מאנים. השתתף באופן פעיל בשיחות שלום שסיימו את המלחמה הצפונית הגדולה במסגרת חוזה נישטד. עבור ההצלחה בניהול משא ומתן זה קיבל תואר ברון. השיחות שניהל סיימו את מלחמת רוסיה–פרס (1722–1723), לאחריהן מונה לסגן מנהל המשרד לענייני חוץ. עזר לפיוטר הגדול בהכנסת רפורמות ניהוליות שונות. על שירותו הנאמן קיבל הטבות כספיות ואחוזה במחוז ריאזאן, שהפכה לאחוזה המשפחתית. עם תחילת שלטונה של יקטרינה הראשונה קודם לתפקיד סגן הקנצלר, מנהל משרד הדואר ומנהל משרד המסחר. התמנה להיות חבר במועצה הסודית העליונה. באופן רשמי היה אחראי על חינוכו של פיוטר השני. בשנת 1730 התנגד לרעיונות של חלק מחברי המועצה הסודית העליונה להגבלת שלטון הקיסר. היה בין תומכי אנה בתו של איוואן החמישי, וניהל איתה התכתבות בהקשר למהלכיה לתפישת השלטון. מיד עם תחילת שלטונה של אנה קיבל תואר רוזן. היה בין יועציה הראשיים בהתוויית מדיניות חוץ ומדיניות פנים. בהתאם לרעיונותיו הוקמה מועצת השרים. במסגרתה הוא קידם יזם קיצור תקופת השירות בצבא, הקטנת שיעור המסים, ושיפורים בתנאי המסחר. בהשתתפותו הפעילה הוסדרו נושאים בעייתיים עם פרס ובמספר מדינות אירופה, נחתמו הסכמי מסחר עם אנגליה והולנד. טיפל בחתימת הסכם ניש, שסיים את המלחמה העות'מאנית-רוסית של 1735–1739. מדיניותו של אוסטרמן הסתמכה על ברית עם אוסטריה – לטענת היסטוריונים רוסים, לעיתים תוך הפקרת אינטרסים של רוסיה עצמה. בשנת 1734 החזיר לפרס את כל השטחים שנכבשו על ידי פיוטר הגדול. כתוצאה ממדיניותו, לקראת שנת 1740 איבדה האימפריה הרוסית חלק משמעותי מן ההישגים של פיוטר הגדול בפוליטיקה האירופית. בהתאם להסכם ניש, איבדה רוסיה את המוצא לים השחור. לקראת שנת 1740 הייתה האימפריה בהמתנה למלחמה עם שוודיה, פרס, האימפריה העות'מאנית, חאנות קרים ופרוסיה המתחזקת. לאחר פטירת אנה הצליח אוסטרמן להישאר בכל תפקידיו, ואף הגיע לשיא השפעתו. לאחר הגליית כריסטופור מיניך עמד בראש הפירמידה השלטונית. בהיוודע על הקשר של יליזבטה, קיסרית רוסיה ניסה לפעול נגדו אך ללא הצלחה, ויליזבטה עלתה לשלטון. עם תחילת שלטונה של יליזבטה נעצר ונשפט. לאחר חקירה קצרה החליט בית המשפט על הוצאתו להורג. בהתאם לצו קיסרי הוגלה לסיביר. התגורר בגלות ביחד עם אשתו במשך חמש שנים. בתקופת יקטרינה השנייה הוחזרו בניו לחצר המלכות, ועשו קריירה מרשימה. מדיה וקבצים בנושא אנדריי אוסטרמן בוויקישיתוף Ostermanniana: אתר על משפחת אוסטרמן אנדריי אוסטרמן, באתר אנציקלופדיה בריטניקה (באנגלית)
מחוזות צפון אירלנד

היסטורית, מחולקת צפון אירלנד ל-6 מחוזות (באנגלית: Counties). כל המחוזות נמצאים בתחומה של פרובינציית אלסטר. לאחר רפורמה שבוצעה בשנת 1973 המחוזות לא מהווים יותר יחידה מנהלית. עם זאת, חלוקה זו עדיין בשימוש למספר מטרות, למשל הקצאת מספרי מכוניות או לקבלת דרכון. מחוזות אירלנד מדיה וקבצים בנושא מחוזות צפון אירלנד בוויקישיתוף
בלאגן (פירושונים)

האם התכוונתם ל... בלגן – אי-סדר בלאגן (להקה) – להקה ישראלית שעם חבריה נמנו דן תורן, דנה ברגר ויובל מסנר בלאגן (תוכנית טלוויזיה) – תוכנית טלוויזיה בערוץ ג'טיקס באלגן – פארק שעשועים בקיבוץ יגור
התרוממות

האם התכוונתם ל... התרוממות (פסל) – פסל מאת האמן הישראלי מנשה קדישמן. התרוממות (סרט) – סרט משנת 1970 בכיכובם של הגשש החיוור. התרוממות (ספר) – רומן משנת 1997 מאת אורלי קראוס-ויינר.
אלקטרה (פליאדה)

במיתולוגיה היוונית, הפליאדה אלקטרה (יוונית: Ηλέκτρα) היא אחת משבע הבנות של אטלס ופלאיונה. לפי האגדה, אלקטרה עוברה על ידי זאוס וילדה לו שני בנים, את יאסיון ואת דרדאנוס(אנ'), שהיה מייסד טרויה ומאבותיו של פריאמוס. לפי אחד המקורות, היא הפליאדה האובדת, שנעלמת בשל היגון שאחז בה לאחר חורבן טרויה. משמעות שמה ביוונית הוא "ענבר", "נוצץ" ו"בוהק". אלקטרה הופקדה על טיפוח וגידול הרמוניה, בתם הלא חוקית של אפרודיטה וארס. לפי מקורות אחרים, היא ילדה את הרמוניה מזאוס. האי סמותראקי מקודש לה, וגם מסופר כי האי האגדי אלקטריס קרוי על שמה. על שמה נקרא כוכב מקבוצת שור. ELECTRA (Elektra) - Samothracian Pleaid Nymph of Greek Mythology, www.theoi.com Apollonius Rhodius, Argonautica 1. 916 ff (trans. Rieu) (Greek epic C3rd B.C.) Dictionary of Greek and Roman Biography and Mythology. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
אונחה

אונחה (קוריאנית:은하, 銀河 "גלקסיה") הוא משגר לוויינים תלת-שלבי מתוצרת קוריאה הצפונית. משגר לוויינים זה נוסה ב-5 באפריל 2009 וב-13 באפריל 2012 אך כשל מלהכניס למסלול את הלוויינים קוואנגמיונגסונג 2 וקוואנגמיונגסונג 3, בהתאמה, שנישא בחרטומו. ב-12 בדצמבר 2012 בוצע שיגור מוצלח של הלוויין קוואנגמיונגסונג 3. משגר הלוויינים אונחה הוא תלת שלבי ומונע בדלק נוזלי. בשלב הראשון ארבעה מנועים המבוססים על מנועי הטיל הבליסטי נודונג. משגר הלוויינים אונחה נוסה פעמיים תוך שניתן לכך פומבי על ידי קוריאה הצפונית. ניסוי נוסף (הראשון בדגם זה) בוצע ככל הנראה קודם לכן אך לגביו קיימים דיווחים רק ממקורות מודיעין, המתייחסים אליו כטיל בליסטי מסוג טייפודונג 2. 5 באפריל 2009 - ניסיון שיגור של הלוויין קוואנגמיונגסונג 2. השיגור נכשל לאחר הפעלה תקינה של שני השלבים הראשונים של המשגר. 13 באפריל 2012 - ניסיון שיגור של הלוויין קוואנגמיונגסונג 3. השיגור נכשל וככל הנראה רק השלב הראשון פעל. 12 בדצמבר 2012 - ניסיון מוצלח של שיגור הלוויין קוואנגמיונגסונג 3. ספינה דרום קוריאנית משתה מן הים את רוב חלקי השלב הראשון של המשגר, לרבות מנועיו. יפן דיווחה על נפילת השלב הראשון בים הצהוב ועל נפילת השלב השני בים הפיליפינים. ב-7 בפברואר 2016 שיגור מוצלח של הלווין קוואנגמיונגסונג 4. מדיה וקבצים בנושא אונחה בוויקישיתוף קוריאה הצפונית חוגגת את שיגור הלוויין, באתר nrg איום על ארצות הברית? צפון קוריאה שיגרה טיל ארוך טווח, באתר ישראל היום צפון קוריאה משגרת טיל בליסטי ארוך טווח למרות הזהרות אתר BBC.com מתאריך 7 בפברואר 2016
רביע

במתמטיקה, רביע הוא חלק המישור המוגבל על ידי מערכת הצירים. במישור קיימים ארבעה רביעים, המסודרים נגד כיוון השעון: הרביע הראשון כולל את הזוגות הסדורים   ( x , y ) {\displaystyle \ (x,y)} שבהם שני הרכיבים חיוביים; הרביע השני כולל זוגות סדורים שבהם רכיב ה-x שלילי ורכיב ה-y חיובי; הרביע השלישי כולל את הנקודות שבהן שני הרכיבים שליליים; וברביע הרביעי רכיב ה-x חיובי ורכיב ה-y שלילי. הארגומנט של נקודה במישור המרוכב הוא הזווית הנוצרת בין הכיוון החיובי של ציר ה-x לבין הקטע המחבר את הנקודה עם הראשית. לכן הנקודות ברביע הראשון הן אלו שהארגומנט שלהן בין 0 ל-90 מעלות, הנקודות ברביע השני הן אלו שהארגומנט שלהן בין 90 ל-180 מעלות, וכן הלאה. במרחב תלת-ממדי החלוקה המקבילה היא לשמיניות. כל שמינית מכונה תֹּמֶן, ובלעז - אוקטנט. כל אוקטנט הוא תיבה אינסופית ששלושה ממקצועותיה הם החלקים החיוביים או השליליים של הצירים השונים. באופן כללי יותר, מרחב אוקלידי מממד   n {\displaystyle \ n} אפשר לחלק ל-   2 n {\displaystyle \ 2^{n}} חלקים, אשר כל אחד מהם נקרא אורתנט. מושג הרביע מסייע למעקב אחר מגמות של פונקציות ומקל על תיאור ושרטוט הגרפים שלהם. למשל, פונקציה היא זוגית אם היא סימטרית ביחס לציר ה-Y, ובמקרה כזה גרף הפונקציה ברביע השני יהווה דמות המראה של גרף הפונקציה ברביע הראשון, ואילו גרף הפונקציה ברביע השלישי יהווה דמות המראה של גרף הפונקציה ברביע הרביעי. לכן כדי לשרטט את הפונקציה די להציג את הערכים ברביע הראשון והשלישי. באופן דומה אפשר לטפל גם בפונקציות אי-זוגיות. הרביעים מהווים חלוקה גסה של המישור. כך ניתן לקבוע כי הגרף של פונקציה חיובית נמצא בשני הרביעים הראשונים. מדיה וקבצים בנושא רביע בוויקישיתוף רביע, באתר MathWorld (באנגלית) תֹּמֶן במילון מתמטיקה (ת"ש, 1940), באתר האקדמיה ללשון העברית
מינואט

במוזיקה, מינואט הוא מחול ממקור צרפתי שמשקלו משולש (3/4) ומהירותו בינונית. שמו נגזר מן המילים minuetto באיטלקית ו-menuet‏, menu בצרפתית (קטן, זעיר) ומתייחס לאופי הצעדים הזעירים והמדודים (pas menus) הנדרשים לביצועו. ראשיתו במחצית השנייה של המאה ה-17 כריקוד כפרי בצרפת משם הוא הובא לחצרו של המלך לואי ה-14 ושל האריסטוקרטים האחרים. מצרפת התפשט לחצרותיהם של האצילים בכל רחבי אירופה. מכיוון שכך, המינואט, כריקוד, הפך לסמל של טעם איכותי והוכנס לתוך רשימת הריקודים המובחרים המהווים את הסוויטה. לבסוף, המינואט הוכנס לפתיחות, לסונאטה ואף לסימפוניה. כעבור כמאה שנה, בסוף המאה ה-18, ירדה קרנו של המינואט ובטהובן החליף אותו בסקרצו בעל האופי הסוער והמסובך יותר. מלחינים החלו כותבים מינואטים עצמאיים שהושמעו בהפסקות בין קונצרטים או בין קטעים של סולנים. (אחד ממלחיני העולם המפורסמים שכתב מנואט הוא באך). ריקוד המנואט כתוב בקצב 3/4. בתחילה, נכתב המינואט בצורה שניונית (בינארית), כלומר מורכב משני חלקים כאשר כל חלק מושמע פעמיים וגודלו, בדרך כלל, 8 תיבות. הצורה הסכמטית היא א-א ב-ב. אך עם הזמן החלק השני גדל והתרחב בצורת פיתוח של החלק הראשון ונוסף לו חלק שלישי הזהה לחלק הראשון וכך התפתח המינואט לצורה שלישונית. הסכמה הפכה ל-א-א בא-בא. החלק השני (האמצעי), נכתב בדרך כלל בניגודיות לחלק הראשון מבחינת סולם ותזמור. מתקופתו של מלחין הבארוק הצרפתי ז'אן-בטיסט לולי, נהוג היה להוסיף למינואט, מינואט שני, בעל חומר מוזיקלי חדש, במבנה הדו-חלקי או התלת חלקי. לרוב, המינואט השני שימש כקונטראסט למינואט הראשון מבחינת סולם או טמפו. מינואט שני זה נכתב בהתחלה לשלושה כלי נשיפה – שני אבובים ובסון – ועל כן נקרא שמו טריו. השם נשאר גם כאשר, לאחר מכן, ניגנו אותו כלים אחרים או אפילו יותר משלושה כלים. לאחר הטריו (המינואט השני) נהוג לנגן את המינואט הראשון אך הפעם ללא חזרות. ערך מורחב – טריו (צורה) הצורה הסכמתית המושלמת הפכה ל-א-א בא-בא ג-ג דג-דג א בא. בתקופה הקלאסית, הפכו המינואט והטריו לפרק סטנדרטי בסימפוניה בת ארבעה פרקים, ומאוחר יותר התפתח המינואט בסימפוניה לסקרצו, שינוי שהכניס לראשונה לודוויג ואן בטהובן. מוצרט משתמש במחול המינואט כדי לייצג את מעמד האצילים באופרות שלו (למשל: בתמונת הנשף בדון ג'ובאני ובאריה של פיגארו "אם תרצה לרקוד" מתוך נישואי פיגארו), ובעקבותיו עושה זאת גם ורדי, בתמונת הנשף מתוך ריגולטו. לשם הדגמה של מינואטים "מושלמים" יש להאזין למינואט מסימפוניה "הפנר" של מוצרט ולמינואט וטריו מתוך "מוזיקת לילה זעירה" של אותו מלחין. TEACHING MUSICAL APPRECIATION, TERENCE DWYER, OXFORD UNIVERSITY PRESS, 1975. אנציקלופדיה למוזיקה, ישראל שליטא, יהושע צ'יצ'יק הוצאת ספרים, תל אביב, 1965. מדיה וקבצים בנושא מינואט בוויקישיתוף מינואט, באתר אנציקלופדיה בריטניקה (באנגלית)
נאוויד

נאוויד (בפרסית: نويد, תעתיק מדויק: נויד, "נושא בשורות טובות"), הוא שמו של לוויין מפיתוח איראני עצמאי. הלוויין הוצג פומבית ביום תעשיות החלל של איראן, ב-3 בפברואר 2010. דוברים איראנים שונים התייחסו ללוויין כאל "לוויין סטודנטים", שמטרותיו הן חישה מרחוק של כדור הארץ למשימות מחקר. הלוויין שוגר לחלל ב - 3 בפברואר 2012, כחלק מהאירועים המציינים את "ימי השחר", החגיגות המאורגנות על ידי המשטר מדי שנה לציון המהפכה האיסלמית של 1979. הלוויין נשרף באטמוספירה של כדור הארץ ב-19 במרץ 2012. הלוויין בנוי בצורת קובייה שאורך פאתה 50 ס"מ. הוא מזכיר בתצורתו את הלוויין האיראני הראשון מפיתוח עצמי, אומיד, אולם הוא גדול ממנו מעט ובניגוד אליו הוא מכוסה במשטחי תאים פוטו-וולטאיים לייצור חשמל. על פי הפרסומים האיראניים, הלוויין כולל מצלמה שנועדה לצלם את כדור הארץ לשם יישומים מחקריים שונים ובהם מיפוי כדור הארץ, מעקב אחר צמחייה ותהליכי מידבור, סיוע בעת רעידות אדמה (הערכת נזקים) וכן ניטור ימים. הרזולוציה המוצהרת של צילומים מלוויין זה היא 400 מטר והיא נעדרת ערך צבאי-מודיעיני.
גליב

גליב (באנגלית: Glebe, לרוב ביידוע: The Glebe) הוא פרוור בסידני. גליב הוא פרוור נמל, המקיף מפרצון קטן בשם בלקוואטל ביי (Blackwattle Bay). הוא מצוי מערבית למרכז העסקים הראשי של סידני. גבולו הדרומי הוא דרך פרמטה וברודוויי, ממזרח הוא גובל באולטימו וממערב באננדייל ופורסט לודג'. גליב מנוהל על ידי עיריית סידני (The City of Sydney). מבחינה גאוגרפית הוא נחשב חלק מהמערב הקרוב (Inner West). גליב החל את דרכו בנכס של הכנסייה האנגליקנית, שנועד לתמיכה בכמורה המקומית (גליב הוא הקדש בלקסיקון הכנסיות האנגליקניות והקתוליות). שטר הקניין של הגליב ניתן על ידי המושל ארתור פיליפ לכומר ריצ'רד ג'ונסון ב-1790. בתחילת המאה ה-19 התגורר בגליב אדמונד בלאקט, ארכיטקט שתכנן את כנסיית יוחנן הקדוש (St. John) בפינת דרך גליב פוינט ורחוב סיינט ג'ון ב-1870. הכנסייה רשומה כיום כנכס לשימור במדינת ניו סאות' ויילס. גליב היה ביתם של קבוצת הרוגבי הגליב דירטי רדס, ששיחקו בנבחרת הראשונה של ניו סאות' ויילס בתחילת המאה ה-20. ב-1970 נבנה בגליב מעון לנשים בסיכון, שהיה הראשון מסוגו במדינה. בגליב מתקיים מדי שבת שוק (Glebe Markets) בבית הספר היסודי של גליב. שוק זה מוכר מאכלים, חפצי אמנות בעבודת יד, חומרי גלם לאמנות ותכשיטים, בין השאר. זהו אחד מהשווקים הגדולים ביותר לחפצי יד-שנייה. בגליב שני גנים המיועדים לקהל הרחב ומציעים מתקני החלקה: פארק ונתוורת' בגבול עם אולטימו וסנטניאל פארק בגבול עם אננדייל. גליב כולל עדיין מספר רב של בניינים מהמאה ה-19, רובם בסגנון ויקטוריאני ששופצו. מתוכם, 12 הוקצו לשימור על ידי מדינת ניו סאות' ויילס, כולל משרד הדואר הוותיק, תחנת המשטרה ובית המשפט של הפרוור. בגליב קיים ריכוז מגוון מאוד של מסעדות אתניות, במיוחד תאילנדיות, איטלקיות והודיות. מדיה וקבצים בנושא גליב בוויקישיתוף גליב באתר "Dictionary of Sydney" גליב באתר "Sydney Suburbs" (אורכב 10.08.2011 בארכיון Wayback Machine)
יאסיון

יאסיון (ביוונית: Ιασίων) או יאסוס הוא אל למחצה במיתולוגיה היוונית, בנם של זאוס ואלקטרה ואחיו של דארדאנוס. לפי המסורת, יאסיון היה מייסד טקסי המיסטיקה באי היווני סאמותראקי. לפי מקורות מסוימים הוא בנם של קוריתיוס ואלקטרה, זאוס והנימפה המרה או של מינוס והנימפה פיריונה. בחתונה של אחותו הרמוניה, דמטר התאהבה בו, והשניים שכבו בשדה. דמטר התעברה ממנו וילדה את פלוטון (הנקרא גם פלוטוס) על האי כרתים. כשזאוס גילה על הרומן, הוא הרג את יאסיון בעזרת מכת ברק. לפי האגדה, זאוס גילה על הרומן כאשר השניים חזרו אל החתונה וזאוס ראה את גבה המלוכלך של דמטר. לפי מקורות אחרים, אחיו דארדאנוס הרג אותו, ולפי דברי היגינוס יאסיון נהרג על ידי סוסיו. על פי אובידיוס הוא חי עד גיל מבוגר בתור בעלה של דמטר. מקורות מסוימים מספרים כי אחיו היחיד של דארדאנוס הוא אטיון, ולכן חוקרים הסיקו כי אלו שני שמות שונים לאותו האדם. מקור נוסף מתאר כי יאסיון ודרדנוס עזבו את ביתם שנהרס על ידי שיטפון. הם נסעו ממקום מגורם-שהיה כנראה באיטליה, כרתים או ארקדיה- אל האי סאמותראקי. שם זאוס לימד את יאסיון את דרכי המיסטיקה של דמטר. משם, יאסיון הסתובב בסיציליה ובמדינות רבות נוספות ללמד את העם את הדברים שלמד. יחד עם דמטר היה יאסיון אביהם של התאומים פלוטוס ופילומלוס, ובן נוסף בשם קורייבס. יאסיון, באתר אנציקלופדיה בריטניקה (באנגלית) Apollod. iii. 12. § 1; Serv. ad Aen. i. 384; Hes. Theog. 970; Ov. Amor. iii. 10, 25 Schol. Ad Theocrit. Iii. 30; Serv. Ad Aen. Iii. 167; Eustath. Ad Hom p. 1528; Hygin. Fab. 270. Hom. Od. v. 125, &c.; Hes. Theog. 969, &c.; Apollod. l. c.; Diod. v. 49, 77; Tzetz. ad Lycoph. 29; Conon, Narrat. 21 Ov. Met. ix. 421 Schol. Ad Apollon. Rhod. I. 916; Tzetz. Ad Lycoph. 219 IASION – Greek Demi-God of the Samothracian Mysteries, www.theoi.com
צ'ארלי וילנואבה

צ'ארלי אלכסנדר וילנואבה (באנגלית: Charlie Alexander Villanueva; נולד ב-24 באוגוסט 1984) הוא כדורסלן עבר אמריקאי-דומיניקני, אשר שיחק בליגת ה-NBA בין השנים 2005–2016. ממוצעיו הכוללים לאורך 11 עונותיו בליגה הם 10.4 נקודות ו-4.6 ריבאונדים למשחק. סובל ממחלת אלופציה אראטה, הגורמת להתקרחות. וילנואבה שיחק ב"תיכון ניוטון" שבקווינס במשך שנה אחת, ולאחר מכן שיחק במשך 3 שנים באקדמיית בלייר שבניו ג'רזי, יחד עם שחקן ה-NBA לעתיד לואול דנג. בשנת 2003 הצטרף לנבחרתה של אוניברסיטת קונטיקט. בשנתו הראשונה בקונטיקט, ב-2004, הוא סייע לקבוצתו לזכות בטורניר אליפות המכללות תוך שהיה שחקן יעיל מהספסל. בשנתו השנייה הוא הפך לשחקן מוביל בנבחרת האוניברסיטה והעמיד ממוצעים של 13.8 נקודות - הגבוה בקבוצה - ו-8.3 ריבאונדים למשחק. הוא נבחר לחמישיית המצטיינים השנייה של התאחדות האזור המזרחי (Big East). וילנואבה נבחר במקום השביעי בדראפט ה-NBA‏ 2005 על ידי קבוצת טורונטו ראפטורס. על אף שטורונטו ספגה ביקורת על בחירתו בשלב כה גבוה, וילנואבה הציג יכולת טובה בעונתו הראשונה (2005/2006), עם ממוצעים של 13.0 נקודות ו-6.4 ריבאונדים למשחק. הוא סיים במקום השני בין הרוקיז בנקודות ובריבאונדים ושלישי בחסימות. על אף כישלונה הקבוצתי של טורונטו, וילנואבה עצמו סיים שני בהצבעות לפרס רוקי השנה ב-NBA (אחרי הזוכה כריס פול) ונבחר לחמישיית הרוקיז של העונה. ביוני 2006 הועבר וילנואבה בטרייד לקבוצת מילווקי באקס, תמורת טי ג'יי פורד. בעונת 2008/2009 הציג וילנואבה את עונתו הטובה ביותר בקריירה, כאשר העמיד ממוצעים של 16.2 נקודות ו-6.7 ריבאונדים למשחק. על אף שלא פתח בקביעות בחמישייה הוא היה מהשחקנים החשובים ביותר בקבוצה, לצד השחקן המוביל מייקל רד. בקיץ 2009 סיים וילנואבה את חוזהו במילווקי, וחתם על חוזה ל-5 עונות בקבוצת דטרויט פיסטונס, עבור כ-35 מיליון דולר. תקופתו בדטרויט נחשבת כמאכזבת, במיוחד ביחס לחוזה הגבוה עליו חתם; לאורך חמש העונות שותף ב-256 בלבד מתוך 410 משחקי קבוצתו, והעמיד ממוצעים של 9.5 נקודות ו-3.8 ריבאונדים למשחק בעוד דטרויט החמיצה את הפלייאוף בכל אחת מהעונות. לקראת עונת 2014/2015 חתם על חוזה מינימום בדאלאס מאבריקס. בשתי עונותיו בדאלאס קלע 5.7 נקודות בממוצע למשחק, כמחליפו מהספסל של דירק נוביצקי. בסיום עונת 2015/2016 פרש וילנואבה ממשחק, בגיל 31 בלבד. בצעירותו וילנואבה ייצג את ארצות הברית במסגרת נבחרות הנוער השונות. ב-2009 הוא הגיש בקשה להתאחדות הכדורסל האמריקאית להשתחרר מרישומיה ולשנות את לאומו לרפובליקה הדומיניקנית. בטורניר סנטרובאסקט 2010 זכה עם הנבחרת הדומיניקנית במדליית הכסף, ובאליפות האמריקות בכדורסל 2011 זכה עמה במדליית הארד. בשל שביתת שחקנים ב-NBA התקיימו בעונת 2011/2012 66 משחקים בלבד אתר האינטרנט הרשמי של צ'ארלי וילנואבה (באנגלית) צ'ארלי וילנואבה, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN סטטיסטיקות הקריירה של וילנואבה, באתר basketball-reference.com וילנואבה נשלח בטרייד למילווקי, באתר ESPN,‏ 1 ביולי 2006 וילנואבה וגורדון חותמים על חוזים בדטרויט, באתר ESPN,‏ 9 ביולי 2009 וילנואבה מסכם על חוזה בדאלאס, באתר ספורטס אילוסטרייטד, 8 בספטמבר 2014
SRR

האם התכוונתם ל... סקר דרישות מערכת (System Requirements Review) רגימנט הסיור המיוחד (Special Reconnaissance Regiment)
CDR

האם התכוונתם ל... CD-R (ראשי תיבות של: Compact Disc Recordable) - תקליטור דיגיטלי הניתן לכתיבה פעם אחת בלבד Critical Design Review – אחד משלבי התיכון ההנדסי הוועדות להגנת המהפכה (בספרדית: CDR ראשי תיבות של Comités de Defensa de la Revolución) - ארגון שנועד להגן על המשטר בקובה מפני "פעילות אנטי מהפכנית"
רוזי פרז

רוזה מריה "רוזי" פרז (באנגלית: Rosa María "Rosie" Pérez; נולדה ב-6 בספטמבר 1964) היא שחקנית קולנוע, במאית, כוריאוגרפית ורקדנית אמריקאית, מועמדת פרס אוסקר ופרס גלובוס הזהב לשחקנית משנה בסרט קולנוע ומועמדת שלושה פרסי אמי על עבודתה ככוריאוגרפית. פרז נולדה ברובע ברוקלין שבניו יורק, להורים מהגרים מפוארטו ריקו, וגדלה כקתולית אדוקה. אמה, זמרת, לידיה פרז הייתה נשואה לוונטורה פרז בזמן לידתה של בתה, אולם אביה הביולוגי של פרז הוא ימאי בשם איסמאיל סראנו. את מרבית ילדותה העבירה פרז במשפחת אומנה, כיוון שלא הסתדרה עם אמה. פרז למדה ב"תיכון גרובר קליבלנד" שברובע קווינס ולאחר מכן ב"מכללת הקהילה" בלוס אנג'לס. פרז היא גם פעילה חברתית בארגונים למען חולי איידס, בהם החלה פרז להשתתף לפני שאמה מתה מהמחלה. תחום נוסף שפרז מנסה לקדם הוא לימודי אמנות בהתנדבות בבתי ספר בשכונות מצוקה בניו יורק, במטרה להוות אמצעי להביע רגשות. פרז החלה את דרכה בתור רקדנית מקצועית בתוכניות הטלוויזיה "Soul Train" ו-"In Living Color". בעת שרקדה במועדון לילה מקומי הבחין בה במאי הסרטים ספייק לי והחליט לצרף אותה לסרטו "עשה את הדבר הנכון" ב-1989, בסרט הופיעה פרז בתפקידה של טינה, חברתו הפורטו ריקנית של מוקי (ספייק לי). בעקבות תפקיד הבכורה שלה קיבלה פרז מספר הצעות לתפקידי משנה והופיעה בדרמה הקומית של ג'ים ג'ארמוש "מונית לילה" בה מגלמת פרז נוסעת בשם אנג'לה, לאחר מכן שיחקה פרז בדרמה "גברים לבנים אינם יכולים". בשנת 1993 שיחקה פרז בדרמה של פיטר ויר "ללא פחד", בה גילמה פרז את קרלה רודריגו, ניצולת תאונת מטוס ביחד עם בעלה מאני (בניסיו דל טורו), קרלה משותקת מהלם הכאב רגשי והאשם על אובדן בנה הפעוט בתאונה. על משחקה בסרט קיבלה פרז את פרס פסטיבל הסרטים הבינלאומי בברלין. ב-1997 גילמה פרז את הנערה הקשוחה פרדיטה דורנגו, חברתו של הבחור הצעיר והאנרכיסטי רומאו דה לה רוסה (חאווייר ברדם) בסרט הספרדי "לרקוד עם השטן", הזוג מחפש אנשים לשם הקרבתם, הם חוטפים זוג תיכוניסטים, ונוסעים לכיוון לאס וגאס. ב-2005 החלה פרז לדבב בסדרת האנימציה "רוץ, דייגו, רוץ!" את דמותה של קליק, מצלמה שובבה וחצופה המסוגלת לזהות חיות ואת מיקומן רק לפי שמיעת קולן. ב-2008 השתתפה פרז בקומדיה "פיינאפל אקספרס". בשנת 2012 שיחקה בקומדיה "דירות קטנות" בכיכובו של מאט לוקאס. עשה את הדבר הנכון (1989) מונית לילה (1991) גברים לבנים אינם יכולים (1992) לב אוהב (1993) ללא פחד (1993) זה יכול לקרות גם לך (1994) לרקוד עם השטן (1997) אשת ה-24 שעות (1999) הדרך לאל-דוראדו (2000) הבחורים בחיי (2001) בלוז בלקאוונה (2005) - סרט טלוויזיה פיינאפל אקספרס (2008) שקרים במבט רגיל (2010) - סרט טלוויזיה פיט סמולס מת (2010) דירות קטנות (2012) היועץ (2013) האלים משתוללים (2013) פורטוריקנים בפריז (2015) חמישה לילות במיין (2016) המתים אינם מתים (2019) הדבר האחרון שהוא רצה (2020) ציפורי הטרף: והארלי קווין המהממת (2020) קליפורד הכלב האדום הגדול (2021) באושר ועושר: אגדה לכל ילד (1997-1995) - דיבוב ליפסטיק ג'ונגל (2009-2008) משלחת חיפוש‏ (2016) Pure‏ (2017) הדיילת (2020 - 2022) מאיה ושלושת הלוחמים (2021-הווה) - דיבוב כבודו (2023) מדיה וקבצים בנושא רוזי פרז בוויקישיתוף רוזי פרז, ברשת החברתית אקס (טוויטר) רוזי פרז, במסד הנתונים הקולנועיים IMDb (באנגלית) רוזי פרז, באתר "אידיבי", מאגר הידע העברי לקולנוע ישראלי ועולמי רוזי פרז, באתר AllMovie (באנגלית) רוזי פרז, באתר Rotten Tomatoes (באנגלית) רוזי פרז, במסד הנתונים הקולנועיים KinoPoisk (ברוסית) רוזי פרז, באתר MusicBrainz (באנגלית) רוזי פרז, באתר Discogs (באנגלית) רותה קופפר, רוזי עושה את הדבר הנכון, באתר הארץ, 21 בפברואר 2007